Dewleta Tirkî ya ke vera Başûrê Kurdistanî hêrişê îşxalî dana domnayene, demo peyên de hêrişê xo yê vera sivîlanê ke herêma Bradostî ya qezaya Sîdekanî yê Hewlêrî de yê zêdîna.
Dewa Alîkanî ya Bradostî de saetanê serê sibayî de domano bi nameyê Reyan Zûbeyro ke mîyê xo çerênayenê raştê hêrişê bisîlehî yê eskeranê Tirkî ame. Zûbeyrî vat eskeran guleyî kerdî ey ser ra, o rîyê hêrişî ra remayo û qismêkê mîyanê ey herêma ke eskeran hêrişê ey kerdo, de mend.
